**2ο Φύλλο εργασίας: «Μετανάστες» (Εργαστήριο: 4)**

Αφού παρακολουθήσετε την ταινία μικρού μήκους «Τζαφάρ» της Νάνσυς Σπετσιώτη (Διάρκεια:2.39) (https://youtu.be/GVe0uEHdfU4) να υλοποιήσετε τις παρακάτω δραστηριότητες.

Δραστηριότητα: 1η (5 λεπτά). Να σημειώσετε τις αιτίες που “αναγκάζουν” τους γονείς της Άννας να αλλάξουν θέση περιμένοντας έξω από το ιατρείο, καθώς και τι φανερώνει αυτή η συμπεριφορά τους.

Δραστηριότητα: 2η (5 λεπτά). Να καταγράψετε πώς πιθανόν αισθάνεται ο Τζαφάρ από τη συμπεριφορά των γονιών της Άννας έξω από το ιατρείο.

Δραστηριότητα: 3η (5 λεπτά). Να αναφέρετε ποια είναι η αντίδραση της Άννας και των γονέων της στο άκουσμα της είδησης ότι δότης μυελού των οστών για την Άννα είναι ο Τζαφάρ.

Δραστηριότητα: 4η (5 λεπτά). Να σχολιάσετε τα συναισθήματα των γονέων της Άννας μετά το άκουσμα της είδησης, ως προς την αρχική συμπεριφορά τους απέναντι στο Τζαφάρ.

Δραστηριότητα: 5η (5 λεπτά). Να καταγράψετε τα συναισθήματα του Τζαφάρ μετά την ανακοίνωση του γιατρού σε σχέση με τη συμπεριφορά των γονέων της Άννας.

Δραστηριότητα: 6η (5 λεπτά). Να απαντήσετε εάν οι γονείς της Άννας θα ήθελαν να αποκτήσουν και να διατηρήσουν μια φιλική σχέση με τον Τζαφάρ και για ποιο λόγο θα το έκαναν.