**Περιγραφή ενδεικτικών δραστηριοτήτων για το portfolio μαθητή/-τριας**

Στο πλαίσιο του παρόντος προγράμματος κρίνεται απαραίτητο να προταθούν ορισμένες δραστηριότητες, οι οποίες μπορούν να ενταχθούν στο portfolio του/της μαθητή/τριας.

Πιο αναλυτικά, ορισμένες ενδεικτικές δραστηριότητες για το portfolio του/της μαθητή/τριας είναι οι εξής:

* Συγγραφή κειμένου για τις δυσκολίες που αντιμετωπίζουν άνδρες και γυναίκες πρόσφυγες.
* Συλλογή και σύγκριση φωτογραφιών των Ελλήνων προσφύγων από τη Μικρά Ασία και των προσφύγων που υποδέχεται ο ελλαδικός χώρος. Αναζήτηση ομοιοτήτων και διαφορών.
* Σχέδιο εργασίας: Τραγούδια της προσφυγιάς και της μετανάστευσης.
* Δημιουργία καταλόγου με βιβλία που αφορούν στη μετανάστευση Ελλήνων/ίδων σε χώρες του εξωτερικού.
* Συλλογή και ταξινόμηση των σημαντικότερων άρθρων που αφορούν στο φαινόμενο της προσφυγικής κρίσης.
* Σχέδιο εργασίας: Παρουσίαση των στατιστικών στοιχείων για το μεταναστευτικό και προσφυγικό ρεύμα προς τον ελλαδικό χώρο τις τελευταίες δεκαετίες.
* Σχέδιο εργασίας: Επαγγέλματα που ασκούν άνδρες και γυναίκες μετανάστες ή πρόσφυγες.